Document ID: 32004D0691

ODLOČBA KOMISIJE
z dne 7. oktobra 2004
o spremembi Odločbe 2002/840/ES o sprejetju seznama odobrenih objektov za obsevanje živil v tretjih državah
(notificirano pod dokumentarno številko K(2004) 3679)
(Besedilo velja za EGP)
(2004/691/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 1999/2/ES Evropskega parlamenta in Sveta z dne 22. februarja 1999 o približevanju zakonodaje držav članic o živilih in živilskih sestavinah, obsevanih z ionizirajočim sevanjem (1), in zlasti ob upoštevanju člena 9(2) Direktive,
ob upoštevanju naslednjega:
(1)
V skladu z Direktivo 1999/2/ES živila, ki je obsevano z ionizirajočim sevanjem, ni dovoljeno uvažati iz tretjih držav, razen v primeru, če je bilo obsevano v objektu za obsevanje, ki ga je odobrila Skupnost.
(2)
Prvotni seznam odobrenih objektov je bil sestavljen v skladu z Odločbo Komisije 2002/840/ES (2).
(3)
Komisija je od pristojnih organov v zadevnih državah prejela prošnjo za odobritev enega objekta za obsevanje v Turčiji in enega v Švici. Strokovnjaki Komisije so objekte za obsevanje pregledali z namenom, da bi preverili, ali ustrezajo zahtevam Direktive 1999/2/ES in zlasti, ali uradni nadzor zagotavlja, da izpolnjujejo obveznosti iz člena 7 te direktive. Pristojni organi obeh držav so dali zadovoljive odgovore na vsa priporočila, ki jih vsebuje dokončno poročilo.
(4)
Od pristopa Madžarske k Skupnosti dne 1. maja 2004 ni več primerno navajati objekta za obsevanje iz te države članice v Prilogi k Odločbi 2002/840/ES. Ta objekt bo dodan seznamu odobrenih objektov v državah članicah iz člena 7(4) Direktive 1999/2/ES.
(5)
Odločbo 2002/840/ES je zato potrebno ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2002/840/ES je nadomeščena z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 7. oktobra 2004

Labels: 18
15
17
5